{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":38,"n_cols":6,"rows_kept":38,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o funkciji praćenja usklađenosti u pravnim osobama u vlasništvu Republike Hrvatske"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"SANJA OŽIĆ","PRAVILNIK O FUNKCIJI PRAĆENJA USKLAĐENOSTI U PRAVNIM OSOBAMA U VLASNIŠTVU REPUBLIKE HRVATSKE","Praćenje je samo jedan segment sustava usklađenosti poslovanja. Prijedlog je da se predmetni naziv funkcije izmijeni u funkcija usklađenosti na odgovarajući način u cijelom Pravilniku."]
[2,"SANJA OŽIĆ","PRAVILNIK O FUNKCIJI PRAĆENJA USKLAĐENOSTI U PRAVNIM OSOBAMA U VLASNIŠTVU REPUBLIKE HRVATSKE,\nI. UVODNE ODREDBE","Predlaže se izmijeniti naziv „funkcija praćenja usklađenosti“ u naziv „funkcija usklađenosti“.\nNaziv „funkcija praćenja usklađenosti“ terminološki ne odražava stvarni sadržaj i svrhu funkcije kako je ona uređena ovim Pravilnikom. Pojam „praćenje“ upućuje na pasivnu ili reaktivnu ulogu, dok se predloženim pravilnikom uspostavlja sustavna, preventivna i upravljačka funkcija koja obuhvaća identifikaciju, procjenu, upravljanje i nadzor nad rizicima usklađenosti. Radi pravne jasnoće, ujednačenog tumačenja i usklađivanja s uobičajenom europskom praksom, predlaže se korištenje pojma „funkcija usklađenosti“."]
[3,"SANJA OŽIĆ","I. UVODNE ODREDBE,\nČlanak 1.","Prijedlog: \"Ovim Pravilnikom uređuje se ustroj, djelokrug rada, poslovi, odgovornosti, način izvještavanja te mjere za osiguranje neovisnosti i učinkovitosti funkcije usklađenosti poslovanja u pravnim osobama u vlasništvu Republike Hrvatske u kojima Republika Hrvatska ima prevladavajući utjecaj a sve u skladu s odgovarajućim međunarodnim standardima te dobrim praksama.\""]
[4,"SANJA OŽIĆ","I. UVODNE ODREDBE,\nČlanak 2.","Temeljni cilj funkcije usklađenosti poslovanja je osigurati da se Pravne osobe pridržavaju svojih zakonskih i drugih obveza, kako bi smanjile rizike od kazni, sudskih i drugih postupaka, gubitaka uzrokovanim lošim upravljanjem i neopravdanim trošenjem sredstava te reputacijskih šteta kroz uspostavu djelotvornog sustava utvrđivanja, upravljanja, upozorenja, prevencije i kontrola nad rizikom usklađenosti."]
[5,"HRVATSKI OPERATOR PRIJENOSNOG SUSTAVA D.D.","I. UVODNE ODREDBE,\nČlanak 2.","Temeljem stavka 2. predmetni Pravilnik se primjenjuje na ovisna društva pravnih osoba u vlasništvu RH, međutim nije jasno definirano na koji se način i koje odredbe Pravilnika primjenjuje na ovisna društva pravnih osoba u vlasništvu RH s obzirom na podjelu pravnih osoba u vlasništvu RH sukladno čl. 12. st. 1. Zakona o pravnim osobama u vlasništvu RH (NN, br. 102/25.). Stoga predlažemo jasnije definirati primjenu Pravilnika na ovisna društva pravnih osoba u vlasništvu RH."]
[6,"SANJA OŽIĆ","I. UVODNE ODREDBE,\nČlanak 3.","U članku 3. stavku 1. točki 1. predlaže se dopuniti definiciju kulture usklađenosti na način da se jasno uključi odgovornost uprave i nadzornog odbora za njezinu uspostavu, promicanje i održavanje.\nKultura usklađenosti ne može se ostvariti isključivo normiranjem ponašanja zaposlenika (na svim razinama Pravne osobe), već zahtijeva aktivnu i trajnu uključenost uprave i nadzornog odbora. Jasno normativno isticanje njihove odgovornosti nužno je radi stvarnog funkcioniranja sustava usklađenosti u praksi."]
[7,"SANJA OŽIĆ","II. FUNKCIJA PRAĆENJA USKLAĐENOSTI,\nČlanak 4.","U članku 4. stavku 1. predlaže se precizirati da funkcija usklađenosti  nema operativnu odgovornost za poslovne procese niti preuzima vlasništvo nad poslovnim rizicima drugih poslovnih jedinica.\nRadi očuvanja neovisnosti i sprječavanja sukoba interesa, nužno je jasno razgraničiti odgovornosti poslovnih jedinica od uloge funkcije usklađenosti, koja djeluje savjetodavno, koordinacijski i nadzorno. Takvo razgraničenje preduvjet je učinkovitog upravljanja rizicima."]
[8,"SANJA OŽIĆ","II. FUNKCIJA PRAĆENJA USKLAĐENOSTI,\nČlanak 5.","Prijedlog: \"Pravne osobe moraju imati barem jednog zaposlenika ili zasebnu organizacijsku jedinicu kao neovisnu funkciju koja će isključivo obavljati poslove funkcije praćenja usklađenosti.\""]
[9,"SANJA OŽIĆ","II. FUNKCIJA PRAĆENJA USKLAĐENOSTI,\nČlanak 5.","U članku 5. predlaže se dopuniti odredbe tako da se propiše kako se primjena načela proporcionalnosti mora temeljiti na dokumentiranoj procjeni rizika usklađenosti.\nNačelo proporcionalnosti mora imati jasnu i provjerljivu osnovu. Dokumentirana procjena rizika osigurava transparentnost, dosljednost i mogućnost nadzora nad odlukama koje se odnose na ustroj, resurse i opseg djelovanja funkcije usklađenosti."]
[10,"SANJA OŽIĆ","II. FUNKCIJA PRAĆENJA USKLAĐENOSTI,\nČlanak 7.","U članku 7. stavku 4. predlaže se precizirati da se dubinska analiza vanjskog pružatelja usluga provodi razmjerno prirodi, opsegu i razini rizika povjerenih poslova.\nProvjera vanjskih pružatelja usluga treba biti usmjerena na stvarne rizike povezane s povjerenim poslovima. Opća i neuvjetovana obveza provedbe potpune dubinske analize u svim slučajevima može dovesti do nerazmjernog administrativnog opterećenja i nije u skladu s načelom razmjernosti."]
[11,"SANJA OŽIĆ","II. FUNKCIJA PRAĆENJA USKLAĐENOSTI,\nČlanak 8.","U članku 8. stavku 2. predlaže se dopuniti obvezne elemente internog akta uvođenjem obveze uspostave registra obveza usklađenosti te jasnog određivanja odgovornosti za njihovo ispunjenje.\nSustavno upravljanje obvezama usklađenosti zahtijeva njihovu jasnu identifikaciju, dokumentiranje i raspodjelu odgovornosti. Registar obveza omogućuje učinkovit nadzor nad regulatornim zahtjevima i provedbom internih mjera."]
[12,"SANJA OŽIĆ","II. FUNKCIJA PRAĆENJA USKLAĐENOSTI,\nČlanak 9.","\"Službenici za usklađenost savjetuju i sudjeluju u osposobljavanju zaposlenika Pravne osobe koji su izravno ili neizravno uključeni u poslovne procese te pružaju savjetodavnu podršku zaposlenicima Pravne osobe u svakodnevnom poslovanju.\""]
[13,"SANJA OŽIĆ","II. FUNKCIJA PRAĆENJA USKLAĐENOSTI,\nČlanak 9.","U članku 9. predlaže se dopuniti odredbe na način da se osposobljavanje zaposlenika planira i provodi u skladu s identificiranim rizicima usklađenosti te da se redovito procjenjuje učinkovitost.\nEdukacijske aktivnosti trebaju biti ciljane, razmjerne rizicima i usmjerene na postizanje stvarnih promjena u ponašanju i postupanju zaposlenika. Bez procjene učinkovitosti, osposobljavanje ne doprinosi kvaliteti upravljanja rizicima usklađenosti."]
[14,"SANJA OŽIĆ","II. FUNKCIJA PRAĆENJA USKLAĐENOSTI,\nČlanak 10.","Prijedlog: \"da se protiv kandidata nije vodio ili se ne vodi kazneni postupak\""]
[15,"SANJA OŽIĆ","II. FUNKCIJA PRAĆENJA USKLAĐENOSTI,\nČlanak 10.","Prijedlog; Odluku o zapošljavanju, premještaju na drugo radno mjesto ili otkazu ugovora o radu službeniku za usklađenost ili voditelju zasebne organizacijske jedinice ukoliko je ustrojena, donosi uprava Pravne osobe, uz prethodnu suglasnost nadzornog odbora"]
[16,"SANJA OŽIĆ","III. POSLOVI FUNKCIJE PRAĆENJA USKLAĐENOSTI,\nČlanak 12.","Prijedlog: \"daje prijedloge, preporuke i mjere za otklanjanje utvrđenih nepravilnosti i nedostataka, unapređenje postojećih procesa te smanjenje izloženosti Pravne osobe riziku usklađenosti\""]
[17,"SANJA OŽIĆ","III. POSLOVI FUNKCIJE PRAĆENJA USKLAĐENOSTI,\nČlanak 12.","Prijedlog: \"u suradnji s nadležnim/ odgovornim organizacijskim cjelinama izrađuje procjenu učinaka koje na poslovanje Pravne osobe ima uvođenje novih ili izmjena postojećih primjenjivih propisa i drugih izvora prava\""]
[18,"SANJA OŽIĆ","III. POSLOVI FUNKCIJE PRAĆENJA USKLAĐENOSTI,\nČlanak 12.","Prijedlog: \"sudjeluje u izradi i ažuriranju mjera i procedura koje pokrivaju ključne aspekte usklađenosti, uključujući ali ne ograničavajući se na: (i) sukob interesa, (ii) zaštitu osobnih podataka i privatnosti, (iii) sigurnost i zaštitu informacija, (iv) ESG rizike, (v) financijsko izvještavanje i borbu protiv pranja novca i financiranja terorizma, (vii) borbu protiv korupcije.\""]
[19,"ODAŠILJAČI I VEZE DRUŠTVO S OGRANIČENOM ODGOVORNOŠĆU, ZA PRIJENOS I ODAŠILJANJE RADIJSKIH I TELEVIZIJSKIH PROGRAMA ZA RAČUN DRUGIH","III. POSLOVI FUNKCIJE PRAĆENJA USKLAĐENOSTI,\nČlanak 12.","Vezano za aktivnost navedenu u članku 12. stavku 9.: Pravne osobe iz Zakona i ovog Pravilnika u velikom su broju javni naručitelji, a sve osnivaju povjerenstva za nabavu koja su dužna ocijeniti sposobnost ponuditelja.\nPravne su osobe obvezne primjenjivati procedure iz Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15., 37/21.) pa osnivaju povjerenstva za donacije i sponzorstva, a ta povjerenstva ispituju prijave. Zbog toga predlažemo preispitati razinu dodatnog sudjelovanja funkcije u ovim postupcima."]
[20,"ODAŠILJAČI I VEZE DRUŠTVO S OGRANIČENOM ODGOVORNOŠĆU, ZA PRIJENOS I ODAŠILJANJE RADIJSKIH I TELEVIZIJSKIH PROGRAMA ZA RAČUN DRUGIH","III. POSLOVI FUNKCIJE PRAĆENJA USKLAĐENOSTI,\nČlanak 12.","Vezano za aktivnost navedenu u članku 12. stavku 6.: Ovo je obveza pravne osobe. Obveza funkcije treba biti uspostava sustava/programa u kojem mjerodavne stručne službe izrađuju procjenu učinka. Razina poznavanja propisa ipak mora biti na strani stručnjaka pojedinih struka. Procjena učinka promjene normi za vatrodojave sustave obveza je stručnjaka za zaštitu od požara, ne funkcije praćenja usklađenosti. Funkcija praćenja usklađenosti jedna je od kontrolnih funkcija i kao takva nadzire postupa li se prema obvezama. Prelijevanje obveza usklađenosti na samo jednu osobu ili jednu ustrojstvenu jedinicu narušava kulturu usklađenosti. Dodatno, budući da ni jedna Pravna osoba neće zaposliti toliko službenika koji bi na razini izrade procjene učinka pokrivali sva područja, morat će se funkcija djelomično eksternalizirati, iako Pravna osoba u stručnim službama ima stručnjake čiji je posao upravo izrada procjene učinka. Zbog svega iznesenoga predlažemo izmjenu ove točke: \"sudjeluje u izradi procjene učinka koje na poslovanje Pravne osobe ima uvođenje novih ili izmjena postojećih primjenjivih propisa i drugih izvora prava\"."]
[21,"SANJA OŽIĆ","III. POSLOVI FUNKCIJE PRAĆENJA USKLAĐENOSTI,\nČlanak 12.","U članku 12. stavku 3. predlaže se dopuniti popis aktivnosti na način da se izričito uključi praćenje provedbe preporučenih mjera i izvješćivanje o njihovom statusu.\nUpravljanje rizikom usklađenosti ne završava davanjem preporuka, već zahtijeva praćenje njihove provedbe i procjenu učinkovitosti. Bez sustavnog praćenja korektivnih mjera, upravljački učinak funkcije usklađenosti ostaje ograničen."]
[22,"SANJA OŽIĆ","III. POSLOVI FUNKCIJE PRAĆENJA USKLAĐENOSTI,\nČlanak 13.","Prijedlog: \"Uspostavljanje i promicanje etičkih standarda uključuje postupke za upravljanje mogućim sukobima interesa, borbu protiv korupcije, sprječavanje i otkrivanje stranog podmićivanja, upravljanje ljudskim resursima, sprječavanje favoriziranja, nepotizma ili kronizma, procjenu rizika pri zapošljavanju i dubinsku analizu ključnih poslovnih partnera, promicanje transparentnosti poslovanja i pravedno postupanje prema dobavljačima, kupcima, radnicima te ostalim dionicima, informiranje poslovnih partnera o obvezama prema zakonima i etičkim standardima Pravne osobe, reguliranje pitanja iznuda i prisila, davanja i primanja darova, donacija i sponzorstava.\""]
[23,"SANJA OŽIĆ","III. POSLOVI FUNKCIJE PRAĆENJA USKLAĐENOSTI,\nČlanak 13.","U članku 13. predlaže se dopuniti odredbe na način da se propiše obveza periodične procjene učinkovitosti etičkih standarda i mehanizama za prijavu nepravilnosti.\nSamo formalno uspostavljeni etički standardi i mehanizmi za prijavu nepravilnosti nisu dovoljni ako se njihova učinkovitost ne preispituje u praksi. Periodična procjena omogućuje pravodobno uočavanje slabosti i unaprjeđenje sustava."]
[24,"SANJA OŽIĆ","III. POSLOVI FUNKCIJE PRAĆENJA USKLAĐENOSTI,\nČlanak 14.","Prijedlog: \"Prilikom pripreme i definiranja programa i mjera funkcija praćenja usklađenosti vodit će se najboljim međunarodnim praksama i standardima poput ISO 37001, 37301, 37002 te smjernicama i preporukama OECD-a o borbi protiv korupcije, unutarnjim kontrolama, etičnosti i usklađenosti, a u Pravnim osobama koje posluju u inozemstvu funkcija praćenja usklađenosti razvit će posebne mjere usmjerene na prevenciju podmićivanja stranih javnih službenika, sukladno preporukama OECD-a o borbi protiv podmićivanja u međunarodnim poslovnim transakcijama\""]
[25,"SANJA OŽIĆ","III. POSLOVI FUNKCIJE PRAĆENJA USKLAĐENOSTI,\nČlanak 14.","Prilikom pripreme i definiranja programa i mjera funkcija praćenja usklađenosti vodit će se najboljim međunarodnim praksama i standardima poput ISO 37001, 37301, 37002 te smjernicama i preporukama OECD-a o borbi protiv korupcije, unutarnjim kontrolama, etičnosti i usklađenosti, a u Pravnim osobama koje posluju u inozemstvu funkcija praćenja usklađenosti razvit će posebne mjere usmjerene na prevenciju podmićivanja stranih javnih službenika, sukladno preporukama OECD-a o borbi protiv podmićivanja u međunarodnim poslovnim transakcijama"]
[26,"SANJA OŽIĆ","III. POSLOVI FUNKCIJE PRAĆENJA USKLAĐENOSTI,\nČlanak 14.","U članku 14. predlaže se dopuniti odredbe tako da se jasno poveže opseg antikorupcijskih mjera s procjenom rizika usklađenosti i specifičnostima poslovanja Pravne osobe.\nAntikorupcijske mjere moraju biti razmjerne stvarnim rizicima kojima je Pravna osoba izložena. Jedinstven pristup ne uzima u obzir razlike u djelatnostima, poslovnim modelima i geografskom opsegu poslovanja."]
[27,"SANJA OŽIĆ","IV. OBVEZE VIŠEG RUKOVODSTVA I ZAPOSLENIKA U ODNOSU NA FUNKCIJU PRAĆENJA USKLAĐENOSTI,\nČlanak 16.","Prijedlog: \"omogućavanje funkciji praćenja usklađenosti izravne i neovisne komunikacije s upravom, nadzornim odborom i/ili odborom nadzornog odbora\""]
[28,"SANJA OŽIĆ","V. IZVRŠAVANJE POSLOVA FUNKCIJE PRAĆENJA USKLAĐENOSTI,\nČlanak 19.","Prijedlog: \"Poslovi funkcije praćenja usklađenosti trebaju se obavljati na neovisan, objektivan, etičan, ekonomičan, i učinkovit način\""]
[29,"SANJA OŽIĆ","V. IZVRŠAVANJE POSLOVA FUNKCIJE PRAĆENJA USKLAĐENOSTI,\nČlanak 19.","U članku 19. predlaže se dopuniti odredbe na način da se propiše obveza praćenja ključnih pokazatelja učinkovitosti funkcije usklađenosti.\nPraćenje učinkovitosti funkcije usklađenosti zahtijeva mjerljive pokazatelje koji omogućuju objektivnu procjenu njezina rada. Bez takvih pokazatelja, ocjena učinkovitosti ostaje subjektivna."]
[30,"SANJA OŽIĆ","V. IZVRŠAVANJE POSLOVA FUNKCIJE PRAĆENJA USKLAĐENOSTI,\nČlanak 21.","Prijedlog: \"Ako više rukovodstvo odstupi od preporuka ili procjena koje je izdao službenik za usklađenost, službenik za usklađenost dužan je to dokumentirati i predstaviti u izvješću o usklađenosti te ga dostaviti nadzornom odboru\""]
[31,"HRVATSKI OPERATOR PRIJENOSNOG SUSTAVA D.D.","V. IZVRŠAVANJE POSLOVA FUNKCIJE PRAĆENJA USKLAĐENOSTI,\nČlanak 21.","U članku 21. stavku 5. točki 1. predlažemo riječi „ako je primjenjivo“ zamijeniti sa riječima „osim ako je drugačije propisano posebnim zakonom u skladu s kojim je društvo osnovano“."]
[32,"SANJA OŽIĆ","V. IZVRŠAVANJE POSLOVA FUNKCIJE PRAĆENJA USKLAĐENOSTI,\nČlanak 21.","U članku 21. predlaže se dopuniti odredbe na način da se neovisnost funkcije usklađenosti dodatno osigura kroz jasno definirane linije izvještavanja te zaštitu od neprimjerenog utjecaja prilikom obavljanja njezinih zadaća.\nNeovisnost funkcije usklađenosti poslovanja temeljni je preduvjet njezine učinkovitosti. Ona ne proizlazi isključivo iz formalnog organizacijskog položaja, već iz stvarne mogućnosti samostalnog djelovanja, slobodnog iznošenja stručnih procjena i preporuka te zaštite od izravnih ili neizravnih pritisaka koji bi mogli utjecati na njezin rad."]
[33,"SANJA OŽIĆ","VI. PLANIRANJE I IZVJEŠĆIVANJE,\nČlanak 22.","Prijedlog. \"3. mjere, prijedloge za unapređenje postojećih procesa, umanjenje identificiranih rizika te odgovorne osobe za provedbu istih.\n3. rokove provedbe planiranih poslova, mjera i prijedloga.\""]
[34,"SANJA OŽIĆ","VI. PLANIRANJE I IZVJEŠĆIVANJE,\nČlanak 22.","U članku 22. predlaže se dopuniti odredbe tako da se propiše obveza revizije godišnjeg plana rada u slučaju nastupa značajnih promjena rizika usklađenosti tijekom godine.\nRizici usklađenosti podložni su promjenama uslijed regulatornih, organizacijskih i poslovnih okolnosti. Mogućnost i obveza prilagodbe plana rada tijekom godine osigurava da aktivnosti funkcije usklađenosti ostanu usmjerene na stvarne i aktualne rizike."]
[35,"SANJA OŽIĆ","VI. PLANIRANJE I IZVJEŠĆIVANJE,\nČlanak 23.","Predlaže se dopuniti sadržaj godišnjeg izvješća obvezom jasnog razdvajanja identificiranih rizika, poduzetih mjera i preostalih rizika.\nTakva struktura izvješća omogućuje upravi i nadzornom odboru cjelovit uvid u stanje usklađenosti, učinkovitost poduzetih mjera i područja u kojima su potrebna dodatna poboljšanja.\n\nPredlaže se dodatno propisati obvezu navođenja rokova i odgovornih osoba za provedbu preporučenih mjera.\nJasno definirani rokovi i odgovornosti nužni su kako bi se osiguralo da preporuke funkcije usklađenosti budu provedene u praksi, a ne ostanu na razini formalnih nalaza."]